Document ID: 32007R1065

UREDBA KOMISIJE (ES) št. 1065/2007
z dne 17. septembra 2007
o spremembi Uredbe (ES) št. 493/2006 o prehodnih ukrepih v okviru reorganizacije skupne ureditve trgov v sektorju sladkorja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 44 Uredbe,
ob upoštevanju naslednjega:
(1)
Člen 3 Uredbe Komisije (ES) št. 493/2006 z dne 27. marca 2006 o prehodnih ukrepih v okviru reorganizacije skupne ureditve trgov v sektorju sladkorja in o spremembi uredb (ES) št. 1265/2001 in (ES) št. 314/2002 (2) določa preventivni umik. Proizvodnja iz kvote se šteje za umaknjeno v smislu člena 19 Uredbe (ES) št. 318/2006, ko preseže določeni prag, ali se na zahtevo podjetja, ki jo je treba vložiti do 31. januarja 2007, šteje za proizvod, ki presega kvote v smislu člena 12 navedene uredbe.
(2)
Proizvajalci izoglukoze niso mogli vložiti take zahteve do roka 31. januarja 2007 v nasprotju s proizvajalci sladkorja, ker njihova proizvodnja poteka nepretrgano vse leto. Zaradi enakovrednosti pogojev je proizvajalcem izoglukoze treba preložiti navedeni rok na konec tržnega leta 2006/2007, da se lahko odločijo in vložijo zahtevo ob poznavanju stanja.
(3)
Uredbo (ES) št. 493/2006 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
V členu 3 Uredbe (ES) št. 493/2006 se odstavek 1 nadomesti z naslednjim:
„1. Za vsako podjetje se delež proizvodnje sladkorja, izoglukoze ali inulinskega sirupa v tržnem letu 2006/2007, ki je pridelan v okviru kvot iz Priloge IV in presega prag, določen v skladu z odstavkom 2 tega člena, šteje za umaknjen v smislu člena 19 Uredbe (ES) št. 318/2006 ali se na zahtevo zadevnega podjetja, ki je bila vložena do 31. januarja 2007 za sladkor in do 30. septembra 2007 za izoglukozo, šteje delno ali v celoti za proizvod, ki presega kvote v smislu člena 12 navedene uredbe.“
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. septembra 2007

Labels: 7
17
6